**Locul meu secret**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Locul meu,

Locul meu secret din inima mea,

E locul acela unde pământul atinge o stea.

Și unde cerul se lasă peste iarba înmugurită,

Să se joace-mpreună prin roua abia căzută.

Dealul e înnalt și privind de jur împrejur,

Se văd pădurile dese, înverzite și cu aerul pur.

Covoare mici de frunze căzute,

Ascund în ele urme de ciute.

Raze de soare pătrund, rar,

Printre ramuri de fag și stejar.

Pe drumul prăfuit și pustiu,

Tai liniștea-n două.

Prin gardul cel viu,

Mai scapă câte un câine și fuge

prin colbul drumului, după muște.

Un cocoș cântă la amiaz a trezire.

E pentru stăpân o dezamăgire.

Departe, pe drum, către zare,

Se vede o femeie cu cobilița-n spinare

Sau poate, e doar umbra lăsată de soare

Și colbul ridicat de vântul adiind a uitare.

Dar nu...

n-ai cum să uiți nici peste ani,

verdele frunzelor, stând la umbră cu caii,

în iarbă, lângă mieii păscând liniștiți,

cu albine și fluturi și mâinile murdare de nuci,

Verzi și încă necoapte

și licurici luminând greierii-n noapte.

Și casa...

Casa văruită de bunica

în alb ca să fie mai bună lumina

lămpii cu petrol aprinsă-n fereastră,

ca să vadă drumețul și să nu se rătăcească.

Casa cu sindrilă și cu pridvor

Unde stă atârnată lâna pentru fuior.

Bunicooo!...

Mă auzi?...și de tine mi-e dor!...

Tu ești la loc de cinste în sufletul meu.

Stai pe scăunelul scund cu trei picioare

la gura sobei și-mi faci de mâncare.

Sufli în cenușa din vatră și-mi coci,

Un știulete de porumb să-l mânânc și mă sorbi

Cu ochii albaștri așa cum e cerul

dimineața, când mă trezești și-mi întinzi ulciorul

cu lapte proaspăt muls din care spuma se ridică

mirosind a dulce și aburind a ispită

și-n care ai pus tu, bunico, puțină sare.

Locul meu secret, e locul în care

fug să ma ascund când supărarea e mare.

Locul meu secret și de neatins

E locul unde mă știe fiecare bătaie de vânt.

Unde fiecare copac are pe coajă un gând,

Unde respirațiile mele lăsate

Au făcut zid satului, să-mi rămână aproape.

Să-mi păstreze în el casa în care am crescut

Și pe tine, bunico, pe scăunelul micuț!

23.02.2018